Renosterhorings in Bedfordview, JHB opgespoorŉ Viëtnamese man is Dinsdagaand in Bedfordview in hegtenis geneem ná ŉ klopjag renosterhorings in sy woonstel opgelewer het. Kol. Vishnu Naidoo, woordvoerder van die polisie sê die polisie, Ekurhuleni metropolisie, en beamptes van die departement van binnelandse sake het ná ŉ wenk die klopjag op die woonstel aan die Oos-Rand uitgevoer. “Ons het 10 renosterhorings, ter waarde van R12 miljoen tot R15 miljoen, opgespoor. Ons het ook een olifanttand, goue juweliersware en stapels geld opgespoor,” het Naidoo gesê. “Daar moet miljoene rande in sy woonstel wees. Van die kontant is Amerikaanse dollars,” het hy gesê.